
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinski načelnik
KLASA: 026-04/18-53/01
URBROJ: 2188/10-02-18-02
Stari Jankovci,  17. prosinac 2018. 


Temeljem članka 15. i 16. Pravilnika o proračunskom računovodstvu i Računskom planu (NN 124/14 i 115/15, 87/16, 3/18.) i članka 47. Statuta Općine Stari Jankovci („Službeni vjesnik“ Vukovarsko – srijemske županije 05/13, 2/18), Općinski načelnik Općine Stari Jankovci donosi  

 /
O D L U K U

o imenovanju Inventurne komisije

Članak 1.


Redoviti popis sredstava i izvora sredstava, sa stanjem na dan 31.12.2018. godine obuhvaća:

· 0 – nefinancijska imovina

· 1 – financijska imovina

· 2 - obveze i

· 9 – vlastiti izvori

Članak 2.


Organizacijom popisa rukovodi knjigovođa u Jedinstvenom upravnom odjelu Općine Stari Jankovci Ružica Banovak, te općinski načelnik Dragan Sudarević.

Članak 3.


Za članove Inventurne komisije imenuju se predsjednici mjesnih odbora iz svih pet naselja.
Članak 4.


Inventurna komisija će samostalno između članova izabrati predsjednika komisije, te zamjenike.
Članak 5.


Nakon popisa, Inventurna komisija je obvezna sastaviti izvještaj na temelju popisnih lista i svojih zapažanja i predati ga općinskom načelniku. 
Općinski načelnik na temelju izvještaja i priloženih popisnih lista, u okviru svojih ovlasti, odlučuje o:
1. načinu likvidacije utvrđenih manjkova,

2. načinu knjiženja utvrđenih viškova,

3. otpisu nenaplativih i zastarjelih potraživanja i obveza,

4. rashodovanju sredstava, opreme i sitnog inventara,

5. mjerama protiv osoba odgovornih za manjkove, oštećenja, neusklađenost

knjigovodstvenog i stvarnog stanja, zastaru i nenaplativost potraživanja i slično. 

Članak 6.


Članovi Inventurne komisije popis imaju obaviti u periodu od 09.1.2019. godine i nadalje.


Za rad članova Inventurne komisije isplatiti će se, za svaki dan rada, svakom članu komisije koji je taj dan radio visina jedne dnevnice.
Općinski načelnik

Dragan Sudarević, ing el.
